எவிக்ஷன் பட்டியலில் இருப்பவர்களிடம், இந்த நிகழ்ச்சியில் தொடர்ந்து நீங்கள் ஏன் இருக்க வேண்டும் என்ற காரணத்தைச் சொல்லுங்கள் என தன் அடுத்த காயை நகர்த்த ஆரம்பித்தார் கமல். ' நான் திரையில் நடித்து சில வருடங்கள் ஆகிவிட்டது. இத்தனை நாட்கள் இங்கு நான் நீடித்ததற்குக் காரணமே, மக்கள் என் மீது வைத்திருக்கும் நம்பிக்கை தான். அதைத் தொடர விரும்புகிறேன்' என்றார் மும்தாஜ். தன் மகள், மனைவியுடன் சேர, இந்தப் போட்டியில் வெல்ல வேண்டும் என்று எமோஷனல் ஆனார் பாலாஜி. ' என் எதிர்காலத்துக்காக விளையாட வேண்டும் " என்றார் மஹத். நிகழ்காலத்தை வன்மங்களால் தீயிட்டு கொளுத்திவிட்டு எந்த எதிர்காலத்தை நோக்கி மஹத் பயணிக்கப் போகிறார் என தெரியவில்லை.